Държавен вестник, бр. 82, 2015 г., стр. 35

БРОЙ  82	
Д Ъ Р Ж А В Е Н  В Е С Т Н И К 	
СТР.  35  
(8) Учебно-опитни гори са горски терито-
рии, включени в учебно-опитни горски сто-
панства, както и опитни и експериментални 
участъци за провеждане на научни изследвания 
в областта на горското стопанство.
(9) Горските територии с рекреационно 
значение са:
1. определени с действащи общоустройстве-
ни планове като части от зелената система 
на общините;
2. включени в селищни образувания или 
курорти с национално или местно значение;
3. определените с областните планове за 
развитие горски територии, но не повече от 
200 кв. м на всеки от жителите и на броя на 
леглата в местата за настаняване.
(10) За поддържане на ландшафта са горски 
територии, определени по реда на чл. 6, ал. 1 
от Закона за горите.
(11) Гори с висока консервационна стой-
ност са:
1. гори, в които са установени изчезващи, 
редки, застрашени и ендемични видове;
2. горски местообитания от национална, 
европейска и световна значимост за опазване, 
неописани като местообитания в защитените 
зони по Закона за биологичното разнообразие;
3. гори във фаза на старост;
4. гори, предпазващи от разпространението 
на пожари, представляващи широколистни 
насаждения от местни видове, ивично раз-
положени между иглолистни насаждения, 
между иглолистни насаждения и населени 
места, между иглолистни насаждения и земи 
с различно селскостопанско ползване, имащи 
широчина на насаждението минимум 100 м 
и максимум 250 м;
5. горски територии със социално значение 
за местните общности, свързани със съхраня-
ване на културното наследство и национални 
традиции, определени в консултации с мест-
ното население и общините;
6. други горски територии, определени като 
гори с висока консервационна стойност, в 
процесите на горската сертификация, в про-
учвания и изследвания, включени в национал-
ната система за мониторинг на биологичното 
разнообразие.
(12) Горските разсадници са горски тери-
тории, на които се извършва производство на 
фиданки от горски дървесни и храстови видове 
и други горски репродуктивни материали.
Раздел II
Условия и ред за категоризиране и прекате-
горизиране на горските територии
Чл. 44. (1) Категориите горски територии 
по чл. 5, ал. 1 от Закона за горите се опреде-
лят с областния план за развитие на горските 
територии и се отразяват върху единната 
горскостопанска карта.
(2) Категоризирането и прекатегоризира-
нето на санитарно-охранителните зони от 
горските територии за защита на водите се 
извършва с актовете за тяхното обявяване по 
реда на Закона за водите. 
(3) Категоризирането и прекатегоризиране-
то на горските територии, обект на технически 
проект за борба с ерозията, се извършва с 
одобряването на проекта.
(4) Другите защитни горски територии се 
категоризират с областните планове за раз-
витие на горските територии.
(5) Категоризирането и прекатегоризира-
нето на горските територии по чл. 5, ал. 3, 
т. 1 от Закона за горите се извършва съгласно 
Закона за защитените територии, с актовете 
за тяхното обявяване по реда на Закона за 
биологичното разнообразие и други специални 
закони, по реда на които върху тези територии 
са определени и въведени особени статути и 
режими. 
(6) Горските територии по чл. 5, ал. 3, т. 2 
от Закона за горите се определят със запове-
ди, протоколи и/или на основание действаща 
категоризация.
(7) Горските територии по чл. 5, ал. 3, т. 3 
от Закона за горите се определят с общите 
устройствени планове, други актове за тяхното 
обявяване или с утвърждаването на областните 
планове за развитие на горските територии. 
Горите с висока консервационна стойност се 
определят при извършване на горска серти-
фикация от сертифициращия орган.
(8) Прекатегоризирането на горските тери-
тории се извършва чрез промяна на приетите 
областни планове за развитие на горските 
територии.
Чл. 45. (1) При извършване на инвентари-
зацията функционалната принадлежност на 
горските територии се описва в пълния им 
обхват в обяснителната записка.
(2) Отделните категории се разпределят и 
по видове собственост.
(3) Функционалната значимост на защит-
ните и специалните горски територии се 
определя от мерките и режимите за тяхното 
управление съгласно актовете им за обявяване. 
В обяснителната записка, както и при обоб-
щаване на показателите от характеристиката 
на насажденията се прилага следният ред: 
1. специални горски територии, обявени 
по реда и при условията на Закона за защи-
тените територии;
2. специални горски територии, обявени 
по реда и при условията на Закона за биоло-
гичното разнообразие;
3. специални горски територии с висока 
консервационна стойност;